b'\n_START_ARTICLE_\nNede p\xc3\xa5 jorden\n_START_SECTION_\nHandling\n_START_PARAGRAPH_\nDen danske vestkyst, vinteren 2001. Midt i juleforberedelserne p\xc3\xa5 fabrikken Viking i Esbjerg spr\xc3\xa6nger ledelsen en bombe: Fabrikken skal \xc3\xa5bne en filial i Thailand, og en omfattende fyringsrunde truer. Hvem ryger ud? Hvem klarer den? Og hvor mange mandler skal der egentlig i en ris a la mande? "Nede p\xc3\xa5 jorden" er et bud p\xc3\xa5 en ny socialrealisme. En dokumentarfilm om arbejderliv, normalitet, Jylland, globalisering, dameundert\xc3\xb8j, clairvoyance og meget andet.'